Noni Madueke

**Chukwunonso Azuka Tristan** «**Noni**» **Madueke** (født 2002) er en engelsk fotballspiller som spiller for  og .

## Tidlig liv
Madueke har Nigeriansk opphav. Han er født i Barnet i London og gikk på St Columba’s College, en privatskole i St Albans. Da han signerte for , flyttet Madueke til den lille Nederlandske landsbyen Wintelre sammen med sin mor.

## Klubbkarriere
### Tidlig karriere
Madueke begynte å spille fotball i Londonklubben  som niåring og var i klubben i tre år. Derfra dro han til  hvor han ble kaptein for U16-laget. Han debtuterte for U18-laget til Tottenham som 15-åring.

### PSV Eindhoven
Madueke signerte en treårskontrakt med den nederlandske klubben PSV Eindhoven i juni 2018, etter å ha avslått et tilbud fra . Den 26. august 2019 debuterte Madueke for Jong PSV i Eerste Divisie, da han ble byttet inn etter 64 minutter i et 0–1-tap for MVV Maasticht.

Etter å ha debutert for PSVs førstelag den 19. januar 2020, i en 1–1-kamp mot VVV-Venlo, ble Madueke en mye brukt spiller gjennom 2020/21-sesongen. Han scoret i sesongåpningen da PSV slo Emmen 2–1 den 19. september 2020. Madueke scoret sju mål i Eredivisie den sesongen. Han endte med ni mål og åtte målgivende pasninger totalt i alle konkurranser.

Den 7. august 2021 scoret Madueke to ganger i en 4–0-seier over Ajax, og bidro med det til at Ajax’ 17 kampers rekke uten tap ble brutt. Den 26. august signerte Madueke en ny avtale med PSV, med varighet til 2025. Han fikk samtidig trøye nummer 10.

### Chelsea
Den 20. januar 2023 inngikk Madueke en 7,5-årskontrakt med Premier League-klubben Chelsea, med en antatt overgangssum på 28,5 millioner pund (33 millioner euro). Han scoret sitt første mål for klubben den 2. may, i et 3–1-tap borte mot Arsenal.

Madueke scoret sitt første hat-trick i seniorkarrieren i en 6–2-seier over  den 25. august 2024. Tidligere samme dag hadde han blitt kritisert for å ha kommet med nedsettende kommentarer om byen Wolverhampton på Instagram. Innlegget ble senere slettet og han ba om unnskyldning etter kampen.

I desember 2024 mistet Madueke plassen på førstelaget og fikk beskjed fra manager Enzo Maresca om å «arbeide hardere». I februar 2025 ble han skadet og ute av spill til slutten av mars.

### Arsenal
Den 5. juli 2025 ble det kjent at Madueke hadde bliit enig om personlige betingelser med Arsenal, men at en avtale om overgangssum ikke var på plass. Den 9. juli ble det bekreftet at klubben hadde rettet en formell henvendelse til Chelsea, som resulterte i en overgang på 50 millioner pund dagen etter. Overgangen ble kritisert av en del Arsenalsupportere, som startet en «#NoToMadueke»-kampanje.

Den 18. juli 2025 var overgangen til Arsenal offisiell; en femårsavtale verdt 48,5 millioner pund, pluss «add-ons».

## Internasjonal karriere
### Ungdomskarriere
Madueke har representert  på ungdomsnivå og har to scoringer for U17-laget.Han ble også tatt ut i troppen til UEFA European U17 Championship i 2019.

Madueke debuterte på U18-laget, da han ble byttet inn i 3–2-kampen mot  den 6. september 2019. Hans første scoring for U18 kom i 2–0-seieren over Sør-Korea den 10. september 2019.

Madueke var en del av U21-troppen under Europamesterskapet for U21 i 2021 og fikk debuten i andre kamp i gruppespillet - et 0–2-tap for Portugal den 28. mars 2021. Han scoret sitt første mål for U21-laget i en 4–0-seier i en vennskapskamp mot Frankrike den 25. mars 2023.

Madueke var ogå med i England-troppen under U21-EM i 2023. Madueke spilte alle kampene i mesterskapet, som England vant uten å slippe inn ett eneste mål.

### Seniorkarriere
Den 29. august 2024 ble Madueke første gang tatt ut til  før UEFA Nations League-kampene mot  og . Han debuterte den 10. september mot Finland på Wembley, da han ble byttet inn for Bukayo Saka etter 66 minutter. Han hadde den målgivende pasningen på Harry Kanes andre mål ti minutter senere.

## Referanser


## Eksterne lenker
* 
*Profile at the Football Association website